Før den andre verdenskrig drev han med friidrett. Etter Sund folkehøgskole og Mære landbruksskole utdannet han seg til landbrukskandidat ved NLH. Vikan var gårdsfullmektig på Mære frem til han overtok slektsgården under krigen. I 1942 overtok han også Jon Leirfalls stilling som oppkjøper for Statens kornforretning i Stjørdalsdistriktet, og skjøttet den de neste ti årene. Vikan var også midlertidig ansatt i Nord-Trøndelag landbruksselskap 1945–1947.